Sekolah Menengah Kebangsaan Membakut II

**Sekolah Menengah Kebangsaan Membakut II** atau nama ringkasnya *SMK Membakut II*, ialah sebuah sekolah menengah di daerah Membakut, Sabah. Sekolah ini terletak di kawasan perkampungan Saga-Saga, Kg. Pimping Membakut.

Pada 2009, Sekolah Menengah Kebangsaan Membakut II memiliki 232 pelajar lelaki dan 232 pelajar perempuan, menjadikan jumlah keseluruhan murid seramai 464 orang. Ia mempunyai seramai 45 orang guru.2009

## Sejarah
Sekolah ini merupakan sekolah menengah yang kelima didirikan di daerah Membakut selepas SM St. Patrick, SMK Membakut, SMK Bongawan dan SMKA Limauan, Kimanis. Dalam kawasan Zon Binsulok, SMK Membakut II adalah sekolah menengah pertama yang didirikan.

Pada 5 Januari 2003, SMK Membakut II telah mendaftarkan pelajar-pelajar sulungnya dari kalangan pelajar Tingkatan Satu, Dua dan Tiga. Sekolah ini mula beroperasi secara rasmi pada tanggal 6 Januari 2003 dengan bilangan guru seramai 19 orang, dan bilangan pelajar pertamanya seramai 306 orang. Pada waktu itu, SMK Membakut II hanya beroperasi dengan menumpang di dua blok bangunan SK Saga-Saga Pimping sementara menunggu bangunannya siap dibina dan diluluskan oleh pihak Kementerian Pendidikan Malaysia dan Jabatan Pendidikan Sabah. Sebanyak 9 buah kelas telah dibuka pada ketika itu untuk menempatkan semua pelajar berkenaan.

Pada peringkat awal operasinya, urusan pentadbiran dan perjalanan aktiviti sekolah diketuai oleh En. Nordin bin Hj. Ag. Besar selaku Pemangku Pengetua, Pn. Faridah binti Raimin selaku Pemangku Penolong Kanan 1, En. Ag. Bakar bin Ag. Putah selaku Pemangku Penolong Kanan Hal Ehwal Murid dan En. Azmi Abd. Ghani menjalankan tugas sebagai Penolong Kanan Ko-Kurikulum.

Dalam tempoh Februari hingga bulan Jun 2003, SMK Membakut II telah menerima tambahan guru seramai 5 orang menjadikan bilangpn gurunya bertambah kepada seramai 24 orang yang telah diiktiraf sebagai guru-guru perintis SMK Membakut II. Kakitangan Bukan Mengajar (KTBM) yang pertama melaporkan diri di sekolah ini ialah pada 17 Mac 2003, iaitu Pn. Fatimah Hj. Buntak. Dalam konteks yang lain, demi memastikan kelangsungan disiplin pelajar terus terkawal. En. Shahzian Mumin telah dilantik sebagai Ketua Guru Disiplin pada ketika itu. Di pihak pelajar, Jummat Jaafar telah dipilih sebagai Ketua Pelajar SMK Membakut II dengan dibantu oleh Zaiezeyana Yantie Zainal sebagai Timbalan Ketua Pengawas 1 dan Herman Duling selaku Timbalan Ketua Pengawas II. Pn. Norliza Ismail pula adalah guru yang memulakan penubuhan perpustakaan sekolah ini melalui Program Derma Buku.

Pada bulan Februari 2003, pasukan penaja PIBG SMK Membakut II telah ditubuhkan. Pertubuhan ini telah dipengerusikan oleh En. Arif bin Hj. Ghani sebagai Yang DiPertua PIBG. Badan inilah yang banyak membantu sekolah untuk menjayakan pelbagai program yang dirancangkan. Selain itu, pada bulan April 2003, lencana sekolah yang berkonsepkan falsafah ‘Maju dan Membangun’ telah diilhamkan oleh En. Nordin Hj. Ag Besar dengan diberi motto ‘Membina Tamadun Bangsa’. Lencana sekolah yang juga merupakan jata SMK Membakut II telah direka oleh En. Azmi Abd. Ghani.

Apabila mula beroperasi di bangunan sendiri pada hujung tahun 2003, SMK Membakut II diterajui oleh pengetuanya Hajah Tuan Maimun Tuan Sulaiman dan dibantu oleh Pn. Dg Sitti Rahimah Hj. Ag. Damit Yahya (Penolong Kanan Pentadbiran), En. Mohamed Rashid Mohd Johar (Penolong Kanan Hal Ehwal Murid), Cik Siti Ajar binti Ali Hassan (Penolong Kanan Ko-Kurikulum) dan En. Akhriee Sharifuddin Md. Sah (Penolong Kanan Ting. 6).

Pada hari ini, SMK Membakut II diterajui oleh pengetua Encik Jaafar Bin Marlan menggantikan Encik Samjan bin Juri yang telah berpindah ke SMK Beaufort III. Moto terbaru sekolah adalah "ALWAYS" Awesome Perfect Champion.

## Carta organisasi
Berikut adalah carta organisasi pentadbiran secara ringkas.

Pentadbiran sekolah:
* Pengetua		         : En. Jaafar Bin Marlan (2021-Kini)
* Penolong Kanan Pentadbiran	 : Pn. Clare Kimsin
* Penolong Kanan Ting. 6	 : Cik Nurkhairiah Binti Tadin
* Penolong Kanan HEM		 : En. Mohd Parid Bin Ahmad
* Penolong Kanan Ko-Kurikulum	 : Cik Saudah@Sudah Binti Payak
* Ketua Bidang Bahasa		 : Pn. Asmi Binti Ag. Piut
* Ketua Bidang Sains & Matematik : Pn. Siti Khairurinawati Binti Kamarudin
* Ketua Bidang Kemanusiaan	 : En. Asbar Bin Baba
* Ketua Bidang Teknik & Vokasional : En. Husaini Binti Hussain

## Pencapaian
Walaupun baru berusia tidak sampat setahun jagung, namun pencapaian dan kemampuan SMK Membakut II untuk melangkah maju ke hadapan sudah mula tampak. Sekolah ini bukan sahaja mampu menjuarai beberapa siri pertandingan di peringkat daerah Membakut dan Gabungan Beaufort, tetapi berupaya sampai di pertandingan peringkat negeri dan kebangsaan.Pencapaian sekolah terkini boleh diakses di laman web https://www.smkmembakut2.com/ ataupun laman facebook https://www.facebook.com/smkmembakutdua

## Alamat
:Sekolah Menengah Kebangsaan Membakut II
:Peti Surat 205,
:89728, Membakut
:Sabah, Malaysia
:Telefon = 087-889854
:Faks    = 087-889841

## Pautan luar
* Laman web rasmi SMK Membakut II, Sabah
* Laman Facebook Rasmi Terbaru https://www.facebook.com/smkmembakutdua